TILAYƆRƆBAW
N’I ye zurnali kalan, walima ka tele lajɛ, walima ka arajo lamɛn, an bɛ farinyakow ani kɛlɛw de mɛn ani tubabuw bɛ min wele ko terrorisme. I ka miiri i ka kɔnɔnagankow la. A bɛ se ka kɛ k’i degunnen don bana juguman dɔ fɛ walima i diyanyɛmɔgɔ dɔ ka saya fɛ. Laala i bɛ ikomi mɔgɔɲuman Job, o min y’a fɔ ko ale tun “na fa [ . . . ] tɔɔrɔ kow la.”—Job 10:15.
I yɛrɛ ɲininka nin fɛnw na:
Bibulu bɛ nin ɲininkaliw jaabi ɲuman di an ma.
“A na ɲɛji bɛɛ cɛ ka bɔ u ɲɛ la. Saya tɛna kɛ tun, su kasi fana tɛna kɛ tun, wala kasikan wala dimin.”—Jirali 21: 4
“Senkelenw na u panpan i ko minan.”—Esayi 35:6
“O tuma la fiyentɔw na yeli kɛ.”—Esayi 35:5
“Mɔgɔ salen minnu bɛ kaburuw kɔnɔ . . . U na bɔ yen.”—Yuhana 5:28, 29
“O dugu mɔgɔw si tɛna a fɔ ko ale man kɛnɛ.”—Esayi 33: 24, BS.
“Sɛnɛfɛnw na caya jamana kɔnɔ.”—Zaburuw 72: 16
I kana a fɔ joona ko fɛn minnu jirala ɲɛ 4nan ni 5nan na, k’olu ka ɲi kosɛbɛ ka kɛ tiɲɛ ye. Ala ye layidu ta ko a bɛ o kɛ, wa Bibulu b’a fɔ k’a jɛya a bɛna o kɛ cogo min na.
Bibulu bɛ fɛn caman wɛrɛw fɔ fana ka tɛmɛ o kan. A b’a ɲɛfɔ an bɛ se k’an ka ɲɛnamaya kɛ hɛrɛ la cogo min na kabini sisan. An ka miiri waati dɔɔnin kɔnɔ i ka haminakow la ani i ka kunkow la: wariko gɛlɛya, denbaya ka gɛlɛyaw, bana walima i diyanyɛmɔgɔ dɔ ka saya. Bi bi in na, Bibulu bɛ se k’i dɛmɛ ka o kunkow kun, ani a bɛ se k’i dususaalo bawo a bɛ na ni jaabiw ye nin ɲinikali suguw la:
N’i ye nin gafe kalan, o b’a jira k’i b’a fɛ k’a don Bibulu bɛ min fɔ. Nin gafe bɛna i dɛmɛ. I k’a kɔlɔsi ko ɲɛ dugumana na, ɲininkaliw bɛ bɛn dakunw ma. Ɲininkali ni jaabi kɛcogo diyara mɔgɔ miliyɔn caman ye u ka baro kɔnɔna na ni Jehova Seerew ye. An b’a fɛ a ka diya e fana ye. Ala k’i duba waati min na i bɛ k’a ɲini k’a dɔn Bibulu bɛ min fɔ tigitigi !
Gafe ani bataki 66 de bɛ Bibulu kɔnɔ. Olu tilalen don tilayɔrɔba ani tilayɔrɔ fitinin ye minnu b’a ɲinini nɔgɔya. Ni Bibulu tɛmɛsira dɔ kofɔra nin gafe kɔnɔ, a jateden fɔlɔ gafe walima bataki tɔgɔ kɔfɛ, o ye tilayɔrɔba ye, ani a tɔ kelen ye tilayɔrɔ fitinin ye. Misali la, “2 Timote 3: 16” ye Timote ka bataki filanan, tilayɔrɔba sabanan, tilayɔrɔ fitinin tan ni wɔɔrɔnan de ye.
I bɛna dege joona ni Bibulu ye n’i b’a ɲini ka Bibulu tɛmɛsira minnu kofɔlen bɛ nin gafe kɔnɔ ka olu ta. Wa, mun na i tɛ i labɛn walisa ka Bibulu kalan don o don? N’i bɛ tilayɔrɔba fila walima saba kalan don o don, i bɛna se ka Bibulu kalan daminɛ fo k’a laban san kelen kɔnɔ.
dyu_Latn bam_Latn bam_Latn bam_Latn dyu_Latn bam_Latn dyu_Latn bam_Latn dyu_Latn bam_Latn bam_Latn bam_Latn bam_Latn bam_Latn bam_Latn